text: Sidste kamp for Jochumsen
  19 november 2011 kl. 17.38
  Lørdag er sidste gang AC Horsens-målmand Søren Jochumsen tager målmandshandskerne på til en hjemmekamp.
  Søren Jochumsen har sat rekord i klubben med 521 spillede kampe for AC Horsens. 
  Lørdag aften spiller han sin sidste kamp på hjemmebane mod OB.
  Fra årsskiftet skal Søren Jochumsen i stedet arbejde som salgsassistent for AC Horsens.
  
  Løber på banen med døtrene
  For at markere afskedskampen, har AC Horsens bl.a. inviteret rekord-målmandens familie til at overvære kampen fra VIP-loungen.
  Til aftenens kamp løber Søren Jochumsen på banen sammen med sine døtre.
  